Diari Oficial de la Generalitat Valenciana


Sumari del DOGV 3874, del 09-11-2000 (2000/8781)

RESOLUCIÓ de 18 d'octubre de 2000, de la Direcció General d'Ordenació i Innovació Educativa i Política Lingüística, per la qual s'autoritza amb caràcter definitiu el funcionament del programa de diversificació curricular en centres docents que imparteixen Educació Secundària Obligatòria, durant el curs acadèmic 2000-2001.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3874

Data del DOGV
:   09-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/8781


Data del document
:   18-10-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * ensenyament secundari
    * programa d'ensenyament
    * ensenyament obligatori

RESOLUCIÓ de 18 d'octubre de 2000, de la Direcció General d'Ordenació i Innovació Educativa i Política Lingüística, per la qual s'autoritza amb caràcter definitiu el funcionament del programa de diversificació curricular en centres docents que imparteixen Educació Secundària Obligatòria, durant el curs acadèmic 2000-2001. [2000/X8781]
  
Una de les mesures que contempla l'Ordre de 18 de juny de 1999, de la Conselleria de Cultura, Educació i Ciència, per la qual es regula l'atenció a la diversitat en l'Educació Secundària Obligatòria (DOGV de 29 de juny), és la diversificació curricular.
  
L'apartat trenta-un d'esta ordre atribueix a la Direcció General d'Ordenació i Innovació Educativa i Política Lingüística la facultat d'autoritzar el funcionament del programa de diversificació curricular als centres docents sol·licitants.
  
El punt 3 de l'apartat trenta-un de la mencionada Ordre de 18 de juny estableix que, una vegada comprovat per la Inspecció d'Educació que els centres docents reuneixen els requisits necessaris per a la posada en funcionament d'un programa de diversificació curricular, les corresponents direccions territorials de Cultura i Educació remetran a la Direcció General d'Ordenació i Innovació Educativa i Política Lingüística proposta d'autorització definitiva, acompanyada de l'informe de la Inspecció d'Educació.
  
En conseqüència, vistes les sol·licituds presentades, les propostes de les direccions territorials i els informes corresponents, resolc:
  
Primer
  
Autoritzar amb caràcter definitiu als centres docents que figuren en l'annex d'esta resolució el funcionament del programa de diversificació curricular durant el curs acadèmic 2000-2001 amb l'estructura indicada.
  
Segon
  
Segons disposa l'apartat 26.3 de la citada Ordre de 18 de juny de 1999, la direcció del centre podrà autoritzar la incorporació de nous alumnes, al llarg del primer trimestre del curs, en les condicions que s'especifiquen en el mencionat apartat.
  
Tercer
  
El desenrotllament dels programes de diversificació curricular s'adequarà a les condicions establides en l'Ordre de 18 de juny de 1999, de la Conselleria de Cultura, Educació i Ciència, per la qual es regula l'atenció a la diversitat en l'Educació Secundària Obligatòria (DOGV de 29 de juny).
  
Quart
  
Contra esta resolució, que posa fi a la via administrativa, els centres privats podran interposar recurs d'alçada davant el conseller de Cultura i Educació en el termini d'un mes a comptar des de l'endemà de la seua publicació en el Diari Oficial de la Generalitat Valenciana conforme disposa l'article 114 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, sense perjudici que hi puga exercir qualsevol altre dret que estime procedent.